stanford-oval/wikipedia huggingface dataset:
Kim-Jussi Nurmela

Kim-Jussi Nurmela (s. 6. toukokuuta 1978 Teuva) on suomalainen painija, joka kilpaili sekä kreikkalais-roomalaisessa painissa että vapaapainissa. Hän edusti aktiiviurallaan Seinäjoen Paini-Miehiä, Helsingin Paini-Miehiä, Nurmon Jymyä ja Ilmajoen Kisailijoita. Häntä valmensivat Hannu Rantala ja Jouko Salomäki.
Nurmela sijoittui Kantonin MM-kilpailuissa 2006 viidenneksi kreikkalais-roomalaisen painin 84 kg:n sarjassa. Hän hävisi pronssiottelussa iranilaiselle Saman Tahmasebille. EM-kilpailuissa hän oli viides kreikkalais-roomalaisen painin 74 kg:n sarjassa 2004 ja 84-kiloisissa 2007. Junioreiden EM-kilpailuissa hän sijoittui neljänneksi vapaapainin 65 kg:n sarjassa 1998. Sotilaiden MM-kilpailuissa hän oli parhaimmillaan neljäs kreikkalais-roomalaisen painin 69 kg:n painoluokassa 2000.
Nurmela saavutti Pohjoismaiden-mestaruuskilpailuissa pronssia kreikkalais-roomalaisen painin 74 kg:n sarjassa 2003. Hän voitti nuorten Pohjoismaiden-mestaruuden kreikkalais-roomalaisen painin 62 kg:n painoluokassa 1996. Hän voitti vapaapainissa Suomen-mestaruuden 52-kiloisissa 1994, 63-kiloisissa 1997 ja 1998, 69-kiloisissa 1999, 2000 ja 2001 sekä 84-kiloisissa 2006. SM-hopeaa hän sai 62-kiloisissa 1995 sekä SM-pronssia 62-kiloisissa 1996 ja 84-kiloisissa 2004. Kreikkalais-roomalaisessa painissa hän voitti Suomen-mestaruuden 74-kiloisissa 2003 ja 2004. SM-hopeaa hän sai 84-kiloisissa 2008 ja SM-pronssia 69-kiloisissa 2001.
Kia Sonet

| Kia Sonet |
| --- | --- |

Valmistustiedot
Valmistusmaa:   Intia
Valmistaja:  Kia Motors
Valmistusvuodet:  2020–
Korimalli:  5-ovinen crossover
Luokka:  J-segmentti
Teknisesti samankaltaisia:  Hyundai Accent (HC) Hyundai Alcazar Hyundai Bayon Hyundai i20 (BC3) Hyundai i30 (PD) Hyundai ix25 (SU2) Hyundai Venue Kia Ceed (CD) Kia XCeed
Tekniset tiedot
Pohjalevy:  Hyundai–Kia K2
Moottori:  R3 R4
Iskutilavuus:  1,0–1,5 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 6-vaihteinen robotti 6-vaihteinen automaatti 7-vaihteinen kaksoiskytkin CVT-automaatti
Kia Sonet on Kia Motorsin vuodesta 2020 lähtien valmistama pieni crossover-tyyppinen automalli. Se sijoittuu mallistossa suuremman Seltosin alapuolelle.
Bensiinimoottorivaihtoehtoina ovat kolmesylinterinen 1,0-litrainen sekä nelisylinteriset 1,2- ja 1,5-litraiset. Ainoa dieselmoottori on 1,5-litrainen.
Aiheesta muualla

Kuvia tai muita tiedostoja aiheesta Kia Sonet Wikimedia Commonsissa
Kirkaslampi (Ikaalinen)

| Kirkaslampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°55′30″N, 23°22′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  ei laskuojaa 
Järvinumero:  35.585.1.010
Mittaustietoja
Pinnankorkeus:  174,6 m 
Rantaviiva:  0,869 km 
Pinta-ala:  0,04637 km² 
 fiKirkaslampi 
Kirkaslampi  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kirkaslampi on osa Juurijärven-Hulppojärven valuma-aluetta ja se kuuluu Seitsemisen kansallispuistoon.
Maantietoa

Lammen pituus on 300 metriä, leveys 250 metriä ja sen pinta-ala on 4,6 hehtaaria. Se sijaitsee Seitsemisen kansallispuistossa Koveronnevalla. Suon poikki kulkee pohjois-etelä-suuntaisen lyhyt harju, jonka länsipuolelle lampi jää. Suon tätä osaa kutsutaan Kirkkaanlamminnevaksi. Harjua myöten kulkee tie ja vanha kävelypolku, joka on osa Seitsemisen reitistöä. Lammen kaakkoisrannassa on keittokatos. Lammessa ei ole ojia. Sen rantaviivan pituus on 850 metriä.
Kiekkokala

| Kiekkokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Kiekkokalat Symphysodon
Laji::  discus
Kaksiosainen nimi
 Symphysodon discus  Heckel, 1840 
Katso myös
   Kiekkokala Wikispeciesissä   Kiekkokala Commonsissa 
Infobox OKNimi-testi OKIUCN-testi OK: 
Kiekkokala (Symphysodon discus) on nimensä mukaisesti kiekkomaisen pyöreä ja sivuilta litteä kalalaji, joka kuuluu kiekkokalojen sukuun kirjoahventen heimossa. Sen luontaista esiintymisaluetta on Amazonin vesistö Etelä-Amerikassa.
Kiekkokala on suosittu akvaariokala. Myös muita saman suvun kaloja sanotaan usein kiekkokaloiksi. Niistä on jalostettu lukuisia värimuunnoksia.
Koko ja ulkonäkö

Kiekkokala on nimensä mukaisesti kiekkomaisen pyöreä ja sivuilta litteä, noin 20 cm pitkä kala, jonka kyljessä on punaisia poikkijuovia ja yhdeksän mustaa pystyraitaa, joista keskimmäinen on muita tummempi ja leveämpi. Lisäksi selkä- ja peräevässä on sinisiä pisteitä.
Esiintymisalue ja elinympäristö

Kiekkokalaa tavataan luonnossa Amazonin jokialueella vesissä, joissa on runsaasti kasvillisuutta, puiden oksia ja juurakoita. Näissä oloissa sen värit ja ruumiinmuoto naamioivat sen tehokkaasti ympäristöönsä.
Käyttäytyminen

Kiekkokalat ovat rauhallisia kaloja. Ne viihtyvät parhaiten isoissa ryhmissä, joihin kuuluu vähintään kuusi kalaa. Parven sukupuolijakaumalla ei ole merkitystä. Ryhmässä on tarkka hierarkia, jota johtaa yleensä suuri naaraskiekkokala, joskus myös koiras. Yleensä arvojärjestyksen alimmaista kohdellaan huonosti. Kiekkokalat pariutuvat eliniäkseen, mutta tarvitsevat silti parven ympärilleen.
Hoito ja lisääntyminen

Kiekkokala-akvaariolle olisi varattava ainakin 350–400 litraa tilaa, mutta on myös oleellista, että akvaarion korkeuden tulee olla ainakin 50 cm, sillä kalat ovat korkeita. Kiekkokalojen asuinkumppaneiksi sopivat kaikki lämpimän veden pienet kalat, parhaita ovat perhoskirjoahven, kardinaalitetra, punapäätetra ja sitruunatetra. Pohjakaloiksi sopivat monet lämpimän veden imusuiset monnit, kuten monet arvostetut plekot. Muita kiekkokalojen suosimiin lämpötiloihin soveltuvia pohjakaloja ovat helmimonninen, kuparimonninen, kultapäämonninen, kärsänuoliainen, ja piikkisilmät.
Kiekkokalat kiinnittävät munansa pystysuoralle pinnalle, esimerkiksi vedenalaiselle oksalle. Poikasten kuoriuduttua ne siirretään erityiseen poikaskuoppaan. Muutaman päivän ikäisinä ne alkavat syödä emojen kylkiinsä erittämää ravitsevaa limaa. Tämä on niiden ainoa ravinnonlähde yli kuukauden ikäisiksi asti.
Vesiolot ja ravinto

Kiekkokala viihtyy parhaiten pehmeässä ja lievästi happamassa vedessä. Sopiva pH-arvo on noin 5–6,5. Veden tulisi olla jonkin verran lämpimämpää kuin muilla akvaariokaloilla. Suosituksena voi pitää 27–33 celsiusastetta.
Aiheesta muualla

Symphysodon discus (peilipalvelin) FishBase. Froese, R. & Pauly, D. (toim.). (englanniksi)
Harrastajan sivu suomeksi
www.cichlid-forum.com
UK Discus Association (Arkistoitu – Internet Archive)
Punainen värimuunnos prahalaisessa meriakvaariossa.
Kirjoitan

| ”Kirjoitan” Dingo |
| --- | --- | --- |

Singlen tiedot
 Albumilta: Kerjäläisten valtakunta
 Julkaistu: 1985
 Tuottaja(t): Pave Maijanen
 Tyylilaji: suomirock
 Kesto: 04.10
 Levy-yhtiö: Fazer Finnlevy
Listasijoitukset
  Suomen virallinen lista: 2. (2/1985)
Dingon muut singlet
| ”Autiotalo” 1984 | ”Kirjoitan” 1985 | ”Nahkatakkinen tyttö” 1985 |
Kirjoitan on Dingon singlejulkaisu vuodelta 1985. Kappaleesta tehtiin vuonna 1986 englanninkielinen versio ”Tell Me Now”.
Kappale nousi Suomen virallisen singlelistan sijalle 2.
Kappaleet

Kappaleet on säveltänyt ja sanoittanut Neumann sekä sovittanut Dingo ja Pave Maijanen.
Kirjoitan – 4.10
Rio ohoi – 3.52
Kokoonpano

Pertti Neumann ‎– laulu
Jonttu Virta ‎– kitara
Pepe Laaksonen ‎– basso, laulu
Pete Nuotio ‎– koskettimet
Juha Seittonen ‎– rummut
Aiheesta muualla

”Kirjoitan” discogs.com -sivustolla.
Kristina Juntunen

Kristina Birgitta Juntunen (s. 28. syyskuuta 1976 Jönköping, Ruotsi) (taiteilijanimi Kristina Linder) on suomalainen näyttelijä ja jazzlaulaja. Hän on valmistunut näyttelijäksi Drama Centre London teatterikoulusta Lontoossa vuonna 2003. Hän on esiintynyt muun muassa Hovimäki-tv-sarjassa, lyhytelokuvissa ja BBC:n televisiosarjan 15 Storeys High jaksossa The Holiday.
Kristina Koznick

Kristina Koznick (s. 24. marraskuuta 1975 Apple Valley, Minnesota) on yhdysvaltalainen alppihiihtäjä.
Toisin kuin useimmat yhdysvaltalaiset alppihiihtäjät, Koznick laski pelkästään tekniikkalajeja, lähinnä pujottelua, josta hänellä on kuusi maailmancupin osakilpailuvoittoa ja 20 palkintokorokepaikkaa. Hänen paras arvokisasaavutuksensa on pujottelun kahdeksas sija vuoden 2001 MM-kisoissa.
Kristina Koznick ilmoitti lopettavansa kilpailu-uransa kesällä 2006.
Kia Seltos

| Kia Seltos |
| --- | --- |

Valmistustiedot
Valmistusmaa:   Etelä-Korea  Intia  Kiina
Valmistaja:  Kia Motors
Valmistusvuodet:  2019–
Muut nimet:  Kia KX3
Korimalli:  5-ovinen crossover
Luokka:  J-segmentti
Teknisesti samankaltaisia:  Hyundai Kona
Tekniset tiedot
Pohjalevy:  Hyundai–Kia B-SUV
Moottori:  R4
Iskutilavuus:  1,4–2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 6-vaihteinen automaatti 7-vaihteinen kaksoiskytkin CVT-automaatti
Kia Seltos on Kia Motorsin vuodesta 2019 lähtien valmistama kompakti crossover-tyyppinen automalli. Se sijoittuu mallistossa pienemmän Stonicin ja suuremman Sportagen väliin. Kiinassa mallia myydään nimellä Kia KX3.
Seltos esiteltiin Intian Delhissä kesäkuussa 2019. Moottorivalikoima vaihtelee markkina-alueesta riippuen. Pohjois-Amerikassa vaihtoehtoina ovat vapaasti hengittävä 2,0-litrainen (146 hv) sekä turboahdettu 1,6-litrainen (175 hv) bensiinimoottori. Kummankin moottorin yhteyteen on saatavana neliveto. Vaihteistona vapaasti hengittävän moottorin yhteydessä on portaaton CVT-automaattivaihteisto, turbomoottorissa puolestaan seitsemänportainen kaksoiskytkinvaihteisto.
Aiheesta muualla

Kuvia tai muita tiedostoja aiheesta Kia Seltos Wikimedia Commonsissa
Kristina Kristerintytär Vaasa

Kristina Kristerintytär Vaasa (ruotsiksi Kristina Kristiernsdotter Vasa) oli Krister Niilonpoika Vaasan tytär. Kristina avioitui vuonna 1413 Karl Steninpoika Bladin kanssa, joka kuoli pian tämän jälkeen. Vuonna 1416 Kristina avioitui uudestaan Pentti Jönsinpoika Oxenstiernan kanssa. He saivat yhdessä neljä poikaa, joista tunnetuin on Uppsalan arkkipiispaksi noussut Jöns Pentinpoika. Kristina kuoli 1430-luvun alussa.
Kirkonkylän koulu (Pukkila)

| Kirkonkylän koulu |
| --- | --- |
 Kirkonkylän koulu Pukkilassa.
Sijainti:  Veteraanitie 3, 07560 Pukkila
Koordinaatit:  60.66465°N, 25.58161°E
Tyyppi:  suomenkielinen alakoulu
Rehtori:  Jaana _? (1.8.2020-)
Luokat:  0-6
Oppilaita:  123 (2018)
Verkkosivut
Kirkonkylän koulu on Pukkilan kunnan kirkonkylässä toimiva alakoulu (luokka-asteet 0-6). Se on vuodesta 2019 lähtien ollut kunnan ainoa peruskoulu.
Vuonna 2018 koulua kävi yhteensä 123 peruskoulun oppilasta. Tuolloin Pukkilan lounaisosan Torpin kylässä toimi vielä pieni Torpin koulu, joka lakkautettiin vuoden 2019 alussa. Tämän seurauksena oppilasmäärä on hieman lisääntynyt Kirkonkylän koululla. Vuonna 2020-2021 koulun oppilasmääräksi on arvioitu 145 peruskoululaista. Heidän lisäkseen koulussa annetaan esiopetusta nuoremmille lapsille.
Yläasteen eli vuosiluokkien 7-9 koulua käydään pääsääntöisesti naapurikunta Askolassa.
Aiheesta muualla

Opetus (pukkila.fi)
Kill Switch

| Kill Switch |
| --- | --- |

Ohjaaja:  Jeff King
Käsikirjoittaja:  Steven Seagal
Tuottaja:  Kirk Shawn
Säveltäjä:  John Sereda
Kuvaaja:  Tom Harting
Pääosat:  Steven Seagal, Holly Elissa Dignard, Chris Thomas King Michael Filipowich Isaac Hayes
Valmistustiedot
Valmistusmaa:  Yhdysvallat, Kanada
Tuotantoyhtiö:  Nu Image Films Cinetel Films Steamroller Productions
Levittäjä:  First Look Studios Netflix
Ensi-ilta:  7. lokakuuta 2008
Kesto:  96 min
Alkuperäiskieli:  englanti
Budjetti:  10 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kill Switch (myös A Higher Form of Learning ja Killing Point) on 7. lokakuuta 2008 suoraan DVD:lle julkaistu yhdysvaltalais-kanadalainen toimintaelokuva. Elokuvaa on kuvattu Vancouverissa, Kanadan Brittiläisessä Kolumbiassa. Japanissa elokuva esitettiin elokuvateatterissa. Isaac Hayes tekee elokuvassa viimeisen elokuvaroolinsa.
Suomessa elokuva julkaistiin suoraan DVD:lle 18. helmikuuta 2009.
Juoni

Jacob King on brutaaleja menetelmiä käyttävä etsivä, joka oli lapsena todistamassa kaksoisveljensä murhaa. Nyt Jacob tutkii brutaaleja murhia, jotka liittyvät astrologiaan. Miehiä ja naisia murhaava Lazereus jättää kryptisiä vihjeitä uhreihinsa ja murhapaikoille. Samaan aikaan liikkeellä on toinen murhaaja Billy Joe, joka palattuaan vankilasta lähtee kostamaan Jacobille. Jacobin pääkohde on Memphisin alamaailmassa pyörivä Lazereus, jota hän tutkii yhdessä apulaisparinsa Storm Andersonin kanssa. He saavat kesken tutkimustensa mukaansa FBI agentin Frankie Millerin, joka puolestaan ei hyväksy Jacobin brutaaleja tapoja.
Rooleissa

| 0 | 1 | 2 |
| --- | --- | --- |
|  Steven Seagal  | … |  Etsivä Jacob King   |
|  Holly Elissa Dignard  | … |  Frankie Miller   |
|  Chris Thomas King  | … |  Storm   |
|  Michael Filipowich  | … |  Lazerus   |
|  Isaac Hayes  | … |  Coroner   |
|  Mark Collie  | … |  Billy Joe Hill   |
|  Karyn Michelle Baltzer  | … |  Celine   |
|  Philip Granger  | … |  Kapteeni Jensen   |
|  Aliyah O'Brien  | … |  Judith   |
|  Daniella Evangelista  | … |  tarjoilija   |
|  Ali Liebert  | … |  Baarimikko #2   |
|  Jerry Rector  | … |  CDLU lakimies   |
|  Louis Chirillo  | … |  Weinstein   |
Aiheesta muualla

Leffatykin arvostelu
L/A Altera

| L/A Altera |
| --- | --- |

Tyyppi:  lautta
Nykyinen reitti:  Parainen-Nauvo
Lippuvaltio:   Suomi
Kotipaikka:  Turku
IMO-numero:  9915349
MMSI-numero:  230168060
Tunnuskirjaimet:  OJUH
Operaattori:  Finferries
Rakennustelakka:  Crist S.A., Gdynia, Puola
Luovutettu:  2022
Tekniset tiedot
Pituus:  104 m
Leveys:  16,5 m
Syväys:  3,5 m
Koneteho:  2 x 950 kW
Nopeus:  11 kn kn
Matkustajia:  375
Autokapasiteetti:  92
Sisaralukset:  L/A Elektra
Lähteet:  
Elektran Kuva
L/A Altera on Finferriesin akkuhybridilautta, joka liikennöi väliä Parainen-Nauvo samankaltaisen L/A Elektran sisarena. Alusta ajetaan pääsääntöisesti sähköllä ja sen akustot ladataan maasähköllä aluksen ollessa laiturissa. Tarvittaessa voidaan hyödyntää myös dieselkonetta.
Kirkastettu sydän

| Kirkastettu sydän |
| --- | --- |

Ohjaaja:  Ilmari Unho
Käsikirjoittaja:  Ilmari Unho
Perustuu:  Martta Haatasen romaaniin Kirkastettu sydän, 1943.
Tuottaja:  Matti Schreck
Säveltäjä:  Taneli Kuusisto
Kuvaaja:  Kalle Peronkoski
Leikkaaja:  Elle Hongisto
Lavastaja:  Arvo Kotilainen
Pääosat:  Emma Väänänen Joel Rinne Eine Laine
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  18. joulukuuta 1943
Kesto:  92 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Kirkastettu sydän on Ilmari Unhon ohjaama suomalainen elokuva vuodelta 1943. Elokuva perustuu Martta Haatasen menestysromaaniin Kirkastettu sydän. Se on Suomi-Filmin 25-vuotisjuhlaelokuva, ja sen tapahtumat sijoittuvat sotavuoteen 1941. Elokuva on omistettu suomalaisille äideille.
Elokuvassa käsitellään sotaa kirkkoherra Ahti Helven perheen kautta. Kirkkoherra on myös sotilas. Jatkosodan syttyessä hän pukee ylleen kapteenin univormun. Vaimo Lea Helpi ja perheen yhdeksän lasta jännittävät kotirintamalla. Elokuvan Ahti Helven esikuva on Kivijärven kirkkoherra Väinö Havas, joka kaatui hyökkäysvaiheessa loppukesällä 1941. Elokuvan kerronta perustuu rinnakkaiseen koti- ja sotarintaman kuvaukseen, ja tarina kuvaa yksilön halua uhrautua isänmaansa hyväksi. Roolisuorituksestaan miespääosassa Joel Rinne sai parhaan miespääosan Jussi-palkinnon.
Elokuva joutui poliittisen suuntauksen muututtua esityskieltoon, ja seuraavan kerran elokuvan esitti julkisesti vasta yli 30 vuotta myöhemmin MTV syksyllä 1975. Silloinkin elokuva sai SKDL/SKP:n pää-äänenkannattajan Kansan Uutisten ja vähemmistökommunistien Tiedonantajan sivuilla ankaraa kritiikkiä, jossa esitystä pidettiin Neuvostoliiton ja Suomen ulkopolitiikan vastaisena provokaationa. Myös neuvostolehti Sovjetskaja Rossija tuomitsi elokuvan esityksen.
Näyttelijät

| 0 | 1 | 2 |
| --- | --- | --- |
|  Emma Väänänen  | … |  Lea Helpi   |
|  Joel Rinne  | … |  kirkkoherra, kapteeni Ahti Helpi   |
|  Eine Laine  | … |  Riitta, Ahti Helven sisar   |
|  Kaija Rahola  | … |  Liisa, Laakson miniä   |
|  Annie Mörk  | … |  Lean äiti   |
|  Henny Waljus  | … |  Maija, pappilan sisäkkö   |
|  Anni Aitto  | … |  opettajatar   |
|  Harri Sinijärvi  | … |  pastori   |
|  Kalle Kirjavainen  | … |  työläisrunoilija, alikersantti   |
|  Vilho Siivola  | … |  sotamies Rahkonen   |
|  Arvo Lehesmaa  | … |  Perttula, sotasokea   |
|  Suvi Orko  | … |  Lahja Helpi, 11-vuotias   |
|  Erkki Imberg  | … |  Aarre Helpi, 14-vuotias   |
|  Timo Lintonen  | … |  Veli Helpi, 12-vuotias   |
|  Harry Larni  | … |  Pentti Helpi, 7-vuotias   |
|  Rauni Liukkonen  | … |  Laina Helpi, 5-vuotias   |
|  Kaarlo Saarnio  | … |  Matti, pappilan naapuritalon renki   |
|  Holger Salin  | … |  Karppinen, metsätyömies   |
|  Sirppa Sivori-Asp  | … |  Hilja, pappilan pikkupiika   |
|  Simo Osa  | … |  Heinon isäntä   |
|  Kosti Risku  | … |  taistelulähetti   |
|  Kaarlo Aavajoki  | … |  vienankarjalainen sotavanki   |
|  Mikko Kallakari  | … |  sotamies Markkanen   |
|  Eino Haavisto  | … |  vänrikki   |
|  Martta Noronen  | … |  Laakson emäntä   |
|  Matti Lampela  | … |  Laakson miniän poikavauva   |
|  Maija Nuutinen  | … |  Lealta kirjoitusapua pyytävä mummo   |
|  Ensio Lumes  | … |  kirjettä kirjoittava Ahti Helpi (sijaisnäyttelijä)   |
|  Sinikka Linkomies  | … |  avustaja hautajaiskohtauksessa   |
|  herra Cederkvist  | … |  avustaja hautajaiskohtauksessa   |
Vastaanotto

Ilta-Sanomien Timo Malmin (2011) mukaan ”ohjaaja Ilmari Unho luotaa kotirintaman kipeää tilannetta yhtä vivahteikkaasti kuin laskelmoidustikin”.
Kakkomäen hyppyrimäet

| Kakkomäen hyppyrimäet> Sijainti |
| --- | --- |
Paikkakunta:   Pielavesi, Suomi
Koordinaatit:  63°14′07″N, 26°48′03″E
Avattu:  1991
Muut mäet:  K8
Seura:  Pielaveden Sampo
Kakkomäen hyppyrimäki
K-piste:  42 metriä
Mäkiennätys:  42,0 metriä  Roope Räsänen (14.3.2015)
Naisten mäkiennätys:  27,0 metriä  Emilia Sorvisto (26.3.2016)
Avattu:  1991
Muovitus:  Ei
K24
K-piste:  24 metriä
Mäkiennätys:  20,5 metriä  Juho Ojala (18.3.2017)
Naisten mäkiennätys:  20,5 metriä  Emilia Sorvisto (14.3.2015)
Avattu:  1991
Muovitus:  Ei
K14
K-piste:  14 metriä
Mäkiennätys:  15,0 metriä  Juho Ojala (14.3.2015)
Naisten mäkiennätys:  14,5 metriä  Elli Seppänen (14.3.2015)
Avattu:  1991
Muovitus:  Ei
Tornin korkeus:  Luonnonmäki
Kakkomäen hyppyrimäet on neljän hyppyrimäen muodostama mäkihypyn suorituspaikka Pielavedellä Kakkomäen ulkoilualueella.
Historia

Kakkomäen neljä hyppyrimäkeä rakennettiin talkoovoimin syksyllä 1991. Avajaisia vietettiin saman vuoden joulukuussa.
Kakkomäen hyppyrimäki > Mäkiennätyksen kehittyminen (miehet)

Mäkiennätyksen 42,0 metriä on hypännyt Roope Räsänen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 14.3.2015 |  Tomas Kuisma | 35,0 m | Pielaveden kilpailut |  |
| 14.3.2015 |  Tomas Kuisma | 36,5 m | Pielaveden kilpailut |  |
| 14.3.2015 |  Johannes Hautakorpi | 38,0 m | Pielaveden kilpailut |  |
| 14.3.2015 |  Roope Räsänen | 42,0 m | Pielaveden kilpailut |  |
Kakkomäen hyppyrimäki > Mäkiennätyksen kehittyminen (naiset)

Naisten mäkiennätyksen 27,0 metriä on hypännyt Emilia Sorvisto.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 26.3.2016 |  Vilma Meis | 24,5 m | Pielaveden kilpailut |  |
| 26.3.2016 |  Emilia Sorvisto | 26,5 m | Pielaveden kilpailut |  |
| 26.3.2016 |  Emilia Sorvisto | 27,0 m | Pielaveden kilpailut |  |
K24 > Mäkiennätyksen kehittyminen (miehet)

Mäkiennätyksen 20,5 metriä on hypännyt Juho Ojala.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 14.3.2015 |  Joonas Anttila | 15,0 m | Pielaveden kilpailut |  |
| 14.3.2015 |  Oliver Korkalainen | 16,5 m | Pielaveden kilpailut |  |
| 14.3.2015 |  Matias Jääskeläinen | 18,0 m | Pielaveden kilpailut |  |
| 14.3.2015 |  Matias Jääskeläinen | 18,5 m | Pielaveden kilpailut |  |
| 14.3.2015 |  Tuomas Meis | 19,0 m | Pielaveden kilpailut |  |
| 14.3.2015 |  Otso Thure  Tuomas Meis | 19,5 m | Pielaveden kilpailut |  |
| 14.3.2015 |  Otso Thure | 20,0 m | Pielaveden kilpailut | Kaatunut |
| 26.3.2016 |  Tuomas Meis | 19,5 m | Pielaveden kilpailut |  |
| 26.3.2016 |  Juho Ojala | 20,0 m | Pielaveden kilpailut |  |
| 18.3.2017 |  Juho Ojala | 20,5 m | Pohjois-Savon mäkiviikko |  |
K24 > Mäkiennätyksen kehittyminen (naiset)

Naisten mäkiennätyksen 20,5 metriä on hypännyt Emilia Sorvisto.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 14.3.2015 |  Emilia Sorvisto | 20,5 m | Pielaveden kilpailut |  |
K14 > Mäkiennätyksen kehittyminen (miehet)

Mäkiennätyksen 15,0 metriä on hypännyt Juho Ojala.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 14.3.2015 |  Eemil Haatainen  Aku Sillanpää | 10,0 m | Pielaveden kilpailut |  |
| 14.3.2015 |  Erkki Seppänen | 12,0 m | Pielaveden kilpailut |  |
| 14.3.2015 |  Rasmus Koivisto | 12,5 m | Pielaveden kilpailut |  |
| 14.3.2015 |  Juho Ojala | 15,0 m | Pielaveden kilpailut | Kaksi kertaa |
K14 > Mäkiennätyksen kehittyminen (naiset)

Naisten mäkiennätyksen 14,5 metriä on hypännyt Elli Seppänen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 14.3.2015 |  Elli Seppänen | 14,5 m | Pielaveden kilpailut |  |
K8

Mäen K-piste sijaitsee 8 metrissä, mäessä ei ole muovitusta.
Mäkiennätyksen 6,5 metriä on hypännyt Andri Soome kaksi kertaa 14. maaliskuuta 2015 Pielaveden kilpailuissa. Naisten mäkiennätyksen 6,5 metriä on hypännyt Heta Sillanpää 14. maaliskuuta 2015 Pielaveden kilpailuissa.
L/A Elektra

| L/A Elektra |
| --- | --- |
 L/A Elektra
Tyyppi:  lautta
Nykyinen reitti:  Parainen-Nauvo
Lippuvaltio:   Suomi
Kotipaikka:  Turku
IMO-numero:  9806328
Omistaja:  Finferries
Rakennustelakka:  Crist S.A., Gdynia
Tekniset tiedot
Pituus:  97,9 m
Leveys:  15,2 m
Syväys:  3,5 m
Koneisto:  3 x Scania D16
Koneteho:  3 x 450 kW
Akseliteho:  2 x 0,9 MW
Nopeus:  11 kn
Matkustajia:  375
Lastikapasiteetti:  450 kaistametriä
Autokapasiteetti:  henkilöautoja 90
Sisaralukset:  L/A Altera
Lähteet:  
L/A Elektra on Paraisten ja Nauvon välillä liikennöivä hybridilautta. Lautta aloitti liikennöintinsä kesäkuussa 2017. Se  on valmistettu Puolan Gdyniassa S.A. Cristin telakalla. Elektran Sisarena Paraisten ja Nauvon välillä kulkee lautta-alus Altera.
Elektraa voidaan sähkökäytön lisäksi ajaa dieselmoottorilla. Pelkästään sähköä ei välttämättä voida käyttää hankalien jääolosuhteiden vuoksi. Tavoite on kuitenkin hoitaa 98 % liikenteestä sähköllä.
Kirjoitan seinään

| ”Kirjoitan seinään” Sensuuri |
| --- | --- | --- |

Singlen tiedot
 Albumilta: Hulinaa
 B-puoli: ”Olet sokea”
 Äänitetty : maaliskuu 1979, MSL-studio, Kihniö
 Julkaistu: 17. huhtikuuta 1979
 Formaatti: 7" vinyyli
 Tuottaja(t): Pantse Syrjä
 Tyylilaji: punk
 Kesto: 01.44
 Levy-yhtiö: Poko Rekords
Sensuurin muut singlet
|   | ”Kirjoitan seinään” 1979 | ”Kaupunki nukkuu” 1980 |
Kirjoitan seinään on punkyhtye Sensuurin 7" single, joka julkaistiin 17. huhtikuuta 1979. Kappale julkaistiin myös yhtyeen ainoaksi jääneellä studioalbumilla Hulinaa.
Vuonna 2012 Svart Records julkaisi singlestä uusintapainoksen, joista 700 mustalle ja 300 punaiselle vinyylille painettuna.
Kappaleet

Kirjoitan seinään – 1.44
Olet sokea – 2.46
Kokoonpano

Pepe Lempinen – laulu, kitara
Costello Hautamäki – kitara
Jaska Oinonen – basso
Pasi Pakarinen – rummut
Kokoonpano > Tuotanto

Pantse Syrjä – tuottaja
Mika Sundqvist – äänittäjä
San Francisco Juntunen – kansikuva
Mäsi – takakansi